pythainlp/thai-wiki-dataset-v4 huggingface dataset:
ไซคลอปส์ (เอ็กซ์เมน)

ไซคลอปส์  มีชื่อจริงว่า สก็อตต์ ซัมเมอร์ส  พ่อ แม่ ของเขาเสียชีวิตตั้งแต่ยังเด็ก น้องชายของเขา ได้มีคนใจบุญมารับเป็นบุตรบุญธรรม ส่วนสก็อตต์ต้องอยู่ในบ้านเด็กกำพร้า เขาต้องประสบกับมรสุม ตั้งแต่ยังเล็ก ด้วยพลังพิเศษของเขา ก่อนที่จะพบกับศาสตราจารย์ เอ็กซ์ และกลายเป็นสมาชิกคนแรกของทีม X-Men
ประวัติ.
สก็อตต์เป็นลูกชายของนาวาอากาศเอก คริสโตเฟอร์ ซัมเมอร์ส แห่งกองทัพอากาศสหรัฐฯ มีคุณแม่ชื่อ แคทเธอรีน แอนน์ และน้องชายชื่อ อเล็กซ์ ตอนที่เขาอายุ 12 ปี ขณะที่ครอบครัวไปพักผ่อนต่างแดน เครื่องบินที่โดยสารถูกโจมตีโดยเอเลี่ยนนามว่า ชิ'อาร์ (Shi'ar) จนตกลงในท้ายที่สุด มีเพียงสองพี่น้องเท่านั้นที่รอดชีวิต แต่สก็อตต์ดูจะอาการหนักหน่อย เพราะศีรษะของเขาได้รับการกระทบกระเทือนอย่างรุนแรง
ตรงนี้มีประเด็นที่น่าสนใจอยู่ 2 กรณี ประเด็นแรก เรื่องราวในภายหลังเผยให้เห็นว่า พ่อแม่ของเขายังไม่ตาย แต่กลายเป็นพวกเดียวกับเอเลี่ยน โดยคริสเปลี่ยนไปใช้ชื่อว่า โคแซร์ (Cosair) เป็นผู้นำขององค์กร สตาร์แจมเมอร์ส (Starjammers) ประเด็นต่อมาคืออาการบาดเจ็บที่หัวของสก็อตต์นั้น กลับไม่ค่อยถูกพูดถึงและนำมาใช้ประโยชน์ต่อเส้นเรื่องมากเท่าไหร่ มีในบางช่วงซึ่งนำมาใช้เพื่อเติมความเคร่งเครียดของสถานการณ์เข้าไปว่า การที่เขาบาดเจ็บศีรษะรุนแรง เลยทำให้เขาได้ความสามารถพิเศษในการปล่อยลำแสง ออปติกบลาสต์ (Optic Blast) มาใช้เป็นพลังประจำตัว แต่ในเบื้องต้นมันทำให้เขามีปัญหาอย่างมาก
เมื่อซัมเมอร์สอายุ 16 ร่างกายของเขาไม่สามารถควบคุมพลังได้จนเกิดอุบัติเหตุที่สถานรับเลี้ยงเด็กกำพร้า และพาลทำให้กลุ่มคนในนิวยอร์กพากันเกลียดกลัวเมื่อเขาไปปล่อยลำแสงใส่อาคารและทรัพย์สินเสียหาย ยังดีที่ ชาร์ลส์ เซเวียร์ เข้ามากอบกู้สถานการณ์ไว้ทัน เขาชักชวนสก็อตต์มาอยู่ด้วย เพื่อฝึกสอนให้ควบคุมพลังมหาศาลของตัวเอง ความสัมพันธ์ของทั้งคู่นั้นเปรียบเสมือนพ่อกับลูก สก็อตต์เคารพเซเวียร์ราวกับพ่อแท้ๆของตัวเอง และเชื่อฟังเขามาก จนบางครั้งก็ทำให้มีปัญหากับผู้อื่นแบบไม่ตั้งใจ อันเนื่องมาจากความเถรตรงของเขานั่นเอง
เขาใช้สมญานามว่า ไซคลอปส์ ยักษ์ตาเดียวในตำนานของกรีก เพราะว่าเมื่อเขาสวมแว่นพิเศษ ซึ่งมีแร่ควอทซ์เป็นเลนส์คอยควบคุมการเปิดปิดของแสงจากดวงตา เขาจะกลายเป็นคนที่มีตาเดียวไปโดยปริยาย
สก็อตต์ตกหลุมรัก จีน เกรย์ ตั้งแต่ที่เธอเข้าร่วมทีม แต่เขาเป็นผู้ชายปากแข็งไม่กล้าบอกออกไป ทั้งยังกลัวว่า เขาอาจจะเผลอทำร้ายเธอด้วยลำแสงจากดวงตาโดยไม่ตั้งใจ แต่เขาหารู้ไม่ว่า จีนเองก็มีใจให้เขาอยู่ด้วยเช่นกัน ทั้งคู่ได้เผยความในใจต่อกันในภายหลัง และเริ่มเดทกันนับตั้งแต่นั้น
ไซคลอปส์เป็นตัวละครที่อยู่กับหนังสือการ์ตูน X-Men ยาวนานมาก แม้ถึงจะมีบางช่วงที่เข้าๆออกๆ เจอทั้งเรื่องดีผสมเรื่องร้าย เขาจะคงยังอยู่กับหนังสือการ์ตูนชุดนี้ต่ไปจนกว่าการ์ตูนเรื่องนี้จะเลิกผลิตอย่างแน่นอน
พลังพิเศษ.
ไซคลอปส์มีพลังพิเศษคือการปล่อยลำแสงออปติกบลาสต์ ลำแสงทำลายล้างสีแดงจากดวงตาได้ หากเขาไม่ใส่แว่นพิเศษที่เซเวียร์สร้างขึ้น ทางเดียวที่เขาจะไม่ปล่อยลำแสงใส่ใครคือหลับตาเท่านั้น แว่นของเขายังสามารถปรับระดับได้ด้วยว่า จะให้ลำแสงที่ออกมานั้นรุนแรงแค่ไหน
ไอซ์แมน

โรเบิร์ท หลุยส์ "บ๊อบบี้" เดรก  เป็นคนที่อายุน้อยที่สุดในทีมเอ็กซ์-เมน รุ่นแรกเขาเกิดและโตที่นิวยอร์ก
ประวัติ.
บ็อบบี้รู้ว่าตนเองเป็นมนุษย์กลายพันธุ์ครั้งแรกตอนที่ไปออกเดทกับสาว จูดี้ ฮาร์มอน เมื่อจู่ๆ วัยรุ่นอัธพาลอย่าง ร็อกกี้ บีสลี่ย์ เข้ามาก่อกวนและแย่งตัวจูดี้ไป ด้วยความโกรธ บ็อบบี้เลยปล่อยหมัดออกไปชนิดเต็มแรง แต่ทันใดนั้นกำปั้นของเขากลับกลายเป็นสภาพเป็นก้อนน้ำแข็ง เสยเข้าไปเต็มหน้าวัยรุ่นคู่กรณีจนล้มคว่ำลงกับพื้น
เท่านั้นแหละฝูงชนก็เกิดความกลัวและโกรธ รวมตัวกันรุมเล่นงานบ็อบบี้ตำรวจจึงเข้ามาควบคุมตัวเขาไว้ก่อนเพื่อความปลอดภัย สก็อตต์ ซัมเมอร์ส ปรากฏตัวขึ้นและพยายามเลี้ยกล่อมให้เดรคไปอยู่กับทีมเอ็กซ์-เมน แต่บ็อบบี้ก็หัวแข็งใช่ย่อยจนลงเอยด้วยการต่อสู้กัน ก่อนที่เหตุการณ์จะยุติลง เมื่อศาสตราจารย์ เอ็กซ์เข้ามาสงบศึกและพูดหว่านล้อมจนบ็อบบี้เปลี่ยนใจในที่สุด
ด้วยเหตุนี้บ็อบบี้จึงกลายมาเป็นสมาชิกคนที่ 5 ของทีม เขาสนิทสนมกับบีสต์มากที่สุด ต่อมาเขาก็ผูกมิตรกับมนุษย์เพลิง (Human Torch) ผู้มีร่างกายปกคลุมไปด้วยเปลวไฟ เขาเอาอย่างเพื่อนด้วยการเปลี่ยนตัวเองเป็นน้ำแข็งเวลาออกไปปฏิบัติการจัดการศัตรู
แต่ก็มีบ้างเหมือนกันที่เขาเลือกจะอยู่ในร่างน้ำแข็งทั้งวันทั้งคืนแทนร่างคนปกติ บ็อบบี้ เดรค นั้นเป็นมิวแทนต์ที่มีความสามารถในระดับสูงมาก แต่ด้วยความที่ยังละอ่อน เขาเลยไม่สามารถใช้หรือควบคุมพลังได้อย่างเต็มที่ อย่างไรก็ตาม เขาก็ยังพยายามฝึกฝนเพื่อจะใช้พลังนั้นได้อย่างมีประสิทธิภาพมากยิ่งขึ้นในอนาคต
พลังพิเศษ.
เขาสามารถที่จะบังคับหรือสร้างควบคุมน้ำแข็งได้หลากลายรูปแบบเพื่อใช้เป็นอาวุธเล่นงานฝ่ายตรงข้ามหรือแม้แต่ใช้เป็นเกราะป้องกันตัวเองและคนอื่นได้ ต่อให้เขาไม่ใช้น้ำแข็งในการต่อสู้เลยเขาก็ยังคงมีเทคนิค ศิลปะในการต่อสู้แบบตัวต่อตัวซึ่งฝึกฝนมาจากไซคล็อปส์และบีสต์อีกด้วย
จอห์นนีแอนด์อะโซชีเอท

จอห์นนีแอนด์อะโซชีเอท  เป็นบริษัทต้นสังกัดคนในวงการบันเทิงของประเทศญี่ปุ่นที่ก่อตั้งในปี ค.ศ. 1962 โดยจอห์นนี คิตางาวะ ซึ่งฝึกฝนและสนับสนุนไอดอลผู้ชาย โดยมักจะเรียกไอดอลผู้ชายเหล่านี้ว่า "จอห์นนีส์" 
ศิลปินในปัจจุบัน.
ศิลปินบันทึกเสียง.
<templatestyles src="Col-begin/styles.css"/>
นักแสดง/ผู้ให้ความบันเทิง.
<templatestyles src="Col-begin/styles.css"/>
อดีตศิลปิน.
อดีตศิลปินบันทึกเสียง.
<templatestyles src="Col-begin/styles.css"/>
<templatestyles src="Col-begin/styles.css"/>
เกตุเสพย์สวัสดิ์ ปาลกะวงศ์ ณ อยุธยา

เกตุเสพย์สวัสดิ์ ปาลกะวงศ์ ณ อยุธยา (เกิด 17 มกราคม พ.ศ. 2512) เป็นที่รู้จักกันในชื่อ น้าเน็ก เป็นพิธีกร ดีเจ นักเขียน และยูทูบเบอร์ชาวไทย โดยมีชื่อเสียงมาจากการพากย์เสียงของ "น้าเหลือม" ตุ๊กตาหุ่นมือรูปงูที่ร่วมดำเนินรายการ "เกมฮอตเพลงฮิต" กับ สมพล ปิยะพงศ์สิริ ในสังกัดจีเอ็มเอ็ม แกรมมี่ และเป็นคอนเทนต์ครีเอเตอร์ ที่มีผู้ติดตามบนเฟซบุ๊ก 5.2 ล้านบัญชี
ประวัติ.
เกตุเสพย์สวัสดิ์ เกิดเมื่อวันที่ 17 มกราคม พ.ศ. 2512 ที่บอสตัน สหรัฐ มีพี่ชาย 1 คนและน้องสาว 1 คน พื้นเพครอบครัวเป็นคนจังหวัดเชียงใหม่ สำเร็จการศึกษาระดับชั้นมัธยมศึกษาตอนต้นจาก โรงเรียนนวมินทราชูทิศ พายัพ มัธยมศึกษาตอนปลายจากโรงเรียนมงฟอร์ตวิทยาลัย และปริญญาตรีจากคณะสื่อสารมวลชน มหาวิทยาลัยกรุงเทพ
เกตุเสพย์สวัสดิ์ยังทำธุรกิจส่วนตัว คือ หุ้นส่วนร่วมธุรกิจอาหารสำเร็จรูป ในชื่อ "เนื้อทอดเทวดา" แต่ปัจจุบันเลิกทำไปแล้ว และมีบริษัทผลิตสื่อและออนไลน์คอนเทนต์ของตัวเองในชื่อ "Nanake555"
เปลว สีเงิน

เปลว สีเงิน เป็นนามปากกาของ โรจน์ งามแม้น ประธานกรรมการบริหารบริหารหนังสือพิมพ์ ไทยโพสต์ นักหนังสือพิมพ์อาวุโส ผู้เขียนบทความวิเคราะห์การเมืองและสังคม ตีพิมพ์ในหน้า 5 ของหนังสือพิมพ์ไทยโพสต์ ชื่อคอลัมน์ "คนปลายซอย" เคยเขียนบทความวิเคราะห์ปัญหาทางด้านการเมือง เศรษฐกิจ และสังคม ชื่อคอลัมน์ "สะบัดปากกา ตีแสกหน้า" ตีพิมพ์ในหนังสือพิมพ์ไทยรัฐ ระหว่างปี พ.ศ. 2523-2534 ใช้นามปากกา "เปลว สีเงิน" ก่อนจะลาออกมาร่วมก่อตั้งหนังสือพิมพ์สยามโพสต์ และไทยโพสต์ในเวลาต่อมา
เปลว สีเงิน ได้รับการเชิดชูเกียรติ รางวัล "นักเขียนอมตะ" (อมตะ ไรเตอร์ อวอร์ด) คนที่ 2 ประจำปี พ.ศ. 2548 จากมูลนิธิอมตะ โดยนายวิกรม กรมดิษฐ์ 
ประวัติ.
โรจน์ งามแม้น เกิดเมื่อ พ.ศ. 2487 ที่จังหวัดสมุทรสงคราม จบชั้นมัธยมที่โรงเรียนวัดโพธิ์ กรุงเทพฯ เริ่มเขียนหนังสือเมื่ออายุ 14 ปี เขียนเรื่องส่งหนังสือพิมพ์ต่าง ๆ เคยเป็นนักการเฝ้าโรงพิมพ์ประชาธิปไตย และฝึกหัดตนเองจนได้เป็นนักข่าวอาชญากรรมของหนังสือพิมพ์เกียรติศักดิ์ พ.ศ. 2514 เป็นหัวหน้าข่าวหน้าหนึ่งของหนังสือพิมพ์บ้านเมือง และได้เลื่อนขั้นเป็นหัวหน้าข่าวภูมิภาค เขียนคอลัมน์ข่าวอาชญากรรมใช้นามปากกา "นายจิบ" ด้วยสำนวนสนุกสนานเฉพาะตัว ต่อมาจึงย้ายไปอยู่หนังสือพิมพ์ดาวสยาม
โรจน์เริ่มใช้นามปากกา "เปลว สีเงิน" เมื่อเขียนคอลัมน์ "เตะผ่าหมาก" ตีพิมพ์ในหนังสือพิมพ์เดลินิวส์ ก่อนจะลาออกไปรับตำแหน่งหัวหน้าข่าวหน้าหนึ่ง หนังสือพิมพ์ไทยรัฐ และเขียนคอลัมน์ "สะบัดปากกา ตีแสกหน้า" ต่อมา พ.ศ. 2534 รับตำแหน่งหัวหน้ากองบรรณาธิการ และเขียนคอลัมน์ "ระหว่างบรรทัด" ในหนังสือพิมพ์สยามโพสต์ ซึ่งเป็นหนังสือพิมพ์ภาษาไทยในเครือบางกอกโพสต์ และลาออกไปก่อตั้งหนังสือพิมพ์ไทยโพสต์ ตีพิมพ์ฉบับแรกเมื่อวันที่ 21 ตุลาคม พ.ศ. 2539 
นายโรจน์ได้รับพระราชทานปริญญาศึกษาศาสตรมหาบัณฑิตกิตติมศักดิ์ ศึกษาศาสตรมหาบัณฑิตกิตติมศักดิ์ (เทคโนโลยีและสื่อสารการศึกษา) จากมหาวิทยาลัยเทคโนโลยีราชมงคลธัญบุรี เมื่อวันที่ 16 ธันวาคม พ.ศ. 2552 โดยทางอธิการบดีมหาวิทยาลัยให้เหตุผลว่า นายโรจน์ประสบความสำเร็จในการประกอบวิชาชีพด้านสื่อสารมวลชนอย่างสร้างสรรค์และมีการพัฒนาอย่างต่อเนื่อง อีกทั้งยังเป็นแบบอย่างที่ดีให้แก่นักหนังสือพิมพ์รุ่นหลัง ทั้งในด้านความรู้ความสามารถในการเขียนคอลัมน์ ที่มีสำนวนภาษาเฉพาะตัว การใช้ภาษาไทยเรียบง่ายและน่าสนใจ ถูกต้องตามหลักไวยากรณ์ สามารถอธิบายเรื่องยากให้เข้าใจง่าย
ประมูล อุณหธูป

ประมูล อุณหธูป (17 มิถุนายน พ.ศ. 2463 - 11 มกราคม พ.ศ. 2530) นักเขียนที่ใช้นามปากกาว่า อุษณา เพลิงธรรม มีผลงานเด่น เช่น เรื่องของจัน ดารา ที่นำไปทำเป็นภาพยนตร์ ชื่อ จัน ดารา และมีผลงานเรื่องสั้นได้แก่ ชุดช่อประยงคุ์ และแกมเก็จ โดยการแปลเขามักใช้ชื่อจริงเรื่องแรก คือ โลกียชน ซึ่งแปลจากเรื่อง ทอร์ทิลลา แฟล์ท ของจอห์น สไตน์เบ็ค หลังจากนั้นก็มีเรื่องแปลเรื่องอื่น ๆ ติดตามมา อีกหลายเล่ม เช่น ปีศาจสันนิวาส จอมทรนง แสนแค้น ซาลาโก้ เก็บเบี้ยในรังโจร โลงของอีส้า เป็นต้น
ประวัติ.
ประมูล อุณหธูป เกิดเมื่อวันที่ 17 มิถุนายน พ.ศ. 2463 เป็นบุตรของอุณห์และเพิ่ม อุณหธูปเริ่มการศึกษาที่โรงเรียนเทวะกุญชร บ้านหม้อ โรงเรียนมัธยมกล่อมพิทยา แล้วเรียนต่อ โรงเรียนมัธยมบ้านสมเด็จเจ้าพระยา เมื่ออายุ 18 ได้เข้าเรียนช่างรังวัดควบคู่ไปกับการทำงานที่กองรังวัด จนสอบได้ประกาศนียบัตรช่างจัตวา
อุษณา เพลิงธรรม เริ่มงานเขียนหนังสือไปพร้อมๆ กับการทำหนังสือพิมพ์จาก"ประชามิตร" มา "บางกอก" "สยามสมัย" "แสนสุข" "สยามรัฐ" "สยามรัฐสัปดาห์วิจารณ์" จนเป็นบรรณาธิการชาวกรุงแต่ประสบปัญหาสุขภาพจนต้องออกมาแปลหนังสืออยู่กับบ้านและเจ็บป่วยเรื้อรังเป็นเวลายาวนานถึง 20 ปี
ประมูล อุณหธูป สมรสกับ ประยงคุ์ศรี (สกุลเดิม นาคะนาท เป็นน้องสาวของ ประหยัด ศ. นาคะนาท) อดีตครูใหญ่โรงเรียนราชินี (พ.ศ. 2523 - 2533) ประมูล อุณหธูป เสียชีวิตเมื่อวันที่ 11 มกราคม] พ.ศ. 2530 สิริอายุได้ 68 ปี
นิก ลาเชย์

นิโคลัส สก็อต ลาเช่  เกิดที่เมืองฮาร์แลน ในรัฐเคนทักกี แต่เติบโตในเมืองซินซินแนติ รัฐโอไฮโอ เขาเรียนที่มหาวิทยาลัยไมอามี (ในรัฐโอไฮโอ) และได้พบกับ เจฟฟ์ ทิมมอนส์ ในการออดิชั่นวงดนตรี จนต่อมาเขาและเพื่อนนักเรียน Justin Jeffre ได้ก่อตั้งวง 98 Degrees ขึ้น มี Jeff Timmons และ Drew Lachey (น้องชาย) ร่วมวงด้วย
98 degree.
วง 98 degree ก่อตั้งมาตั้งแต่ปี 1997 โดยประสบความสำเร็จสูงสุดกับอัลบั้มที่ 2 ชุด ’98 Degrees And Rising’ เป็นอัลบั้มอันดับ 14 ใน Billboard จากนั้นพวกเขาทัวร์อเมริกาเพื่อโปรโมตอัลบั้มชุดนี้ โดยมี Jessica Simpson เล่นเป็น opening act
Newlyweds: Nick and Jessica.
นิค ลาเช่ และ เจสสิก้า ซิมพ์สัน แต่งงานกันในปี 2003 ชีวิตคู่ของทั้งสองถูกถ่ายทำเป็น เรียลลิตี้โชว์ รายการ Newly Weds: Nick & Jessica’ ที่ออกอากาศทางเอ็มทีวี ถึง 4 ซีซั่นตั้งแต่ปี 2003 – 2005 ทั้งสองประกาศแยกกันอยู่ในเดือนพฤศจิกายน ปี 2005 และจดทะเบียนหย่ากันเมื่อต้นปี 2006
อัลบั้มเดี่ยว.
หลังจากชีวิตสมรสที่ล้มเหลว เขาได้ประสบการณ์หลายต่อหลายอย่างเป็นวัตถุดิบสำหรับงานชุดที่สอง นิคเข้าห้องอัดตั้งแต่ต้นปี 2005 และขลุกอยู่ที่นั่นจนได้อัลบั้มเดี่ยวชุดที่ 2 ชุดนี้ หลังจากที่เคยมีงานเดี่ยวออกมาแล้วคือ ‘Soulo’ ในปี 2004 ที่มีเพลงฮิต ‘This I Swear’ (เพลงธีมของ Newlywed: Nick & Jessica)
อัลบั้ม ‘What’s Left Of Me’ ออกขายในอเมริกาเมื่อกลางเดือนพฤษภาคมที่ผ่านมา และติดอันดับ 2 ใน Billboard Chart ทันทีที่ออกวางขายสัปดาห์แรก ส่วนซิงเกิลแรกชื่อเดียวกับอัลบั้มอยู่ใน อันดับ 6 ของ Billboard Hot 100 Chart ทันทีที่ออกขายด้วย
จอห์นนีส์จูเนียร์

Johnny's Jr. คือชื่อที่ใช้เรียกเด็กที่ผ่านการออดิชั่นจากทาง Johnny's Entertainment หลังจากนั้นจะต้องฝึกฝนทักษะการแสดงด้านต่างๆอย่างหนัก ทั้งการร้อง การเต้น การแสดงผาดโผน และศิลปะการแสดงแบบญี่ปุ่น เช่น รำพัด ตีกลอง หรือละครคาบุกิ เป็นต้น หน้าที่หลักของเด็กจูเนียร์คือการเป็น backdancer ให้กับรุ่นพี่ นอกจากการเต้นให้กับรุ่นพี่บนคอนเสิร์ต หรือรายการต่างๆ ที่รุ่นพี่ไปออกแล้ว ยังมีรายการโทรทัศน์ ถ่ายแบบ แสดงละคร แสดงคอนเสิร์ต ละครเวทีหรืองานโฆษณา ร่วมกันในนามของ Johnny's Jr. ซึ่งมีจำนวนมากกว่า 300 คน แน่นอนว่าโอกาสที่จะได้รับเลือกให้เดบิ้วเป็นศิลปินจากทางค่ายนั้นก็ขึ้นอยู่กับความสามารถและความโดดเด่นของแต่ละคน
สำหรับในปัจจุบัน Johnny's Jr. ถูกแบ่งเป็น Kanto Jr. และ Kansai Jr. ซึ่งก็มีหน้าที่เหมือนกัน
Johnny's Jr. Groups.
MADE.
MADE is a four-member group formed in May 2008. The group's name is an acronym and stands for Musical Academy Dancing Expert.
Snow Man.
Snowman is a six-member group formed in May 2012. The members was previously part of Mis Snow Man.
Travis Japan.
Travis Japan is a seven-member group formed in July 2012 for the stage play "Playzone". The members were chosen by "Playzone" choreographer, Travis Payne. Ani-gumi (older brother team) and Otōto-gumi (younger brother team) are sub-units of the group.
SixTONES.
SixTONES (read as #เปลี่ยนทาง is a six-member group. The group was first united for the television series "Shiritsu Bakaleya Koukou" in 2012 and continued as an unofficial unit until May 2015, when they announced their group name during their show in "Johnny's Ginza" at Crea Theatre.
 (ญี่ปุ่น)
HiHi Jets.
Former Member:
Love-tune.
Love-tune is a seven-member unit which performs as both a vocal group and a band.
 (ญี่ปุ่น)
Uchū Six (宇宙Six).
Former Member:
 (ญี่ปุ่น)
 (ญี่ปุ่น)
 (ญี่ปุ่น)
ชื่อกลุ่มอื่นๆ.
ชื่อกลุ่มเป็นเพียงบางส่วนเท่านั้น เพื่อใช้อ้างอิงกับรายชื่อยูนิตของจูเนี่ยร์
หม่อมเจ้าอากาศดำเกิง รพีพัฒน์

หม่อมเจ้าอากาศดำเกิง รพีพัฒน์ (12 พฤศจิกายน พ.ศ. 2447 – 18 พฤษภาคม พ.ศ. 2475) หรือเป็นที่รู้จักในนามปากกา วรเศวต เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์
พระราชประวัติ.
หม่อมเจ้าอากาศดำเกิงทรงศึกษาชั้นต้นจากโรงเรียนอัสสัมชัญ และศึกษาต่อชั้นมัธยม 4 ที่โรงเรียนเทพศิรินทร์ แต่สอบตกชั้นมัธยม 7 จึงทรงออกจากโรงเรียน เสด็จไปศึกษาต่อวิชากฎหมายที่สำนักมิดเดิ้ลเทมเปิ้ล กรุงลอนดอน ประเทศอังกฤษ แต่ด้วยความที่ไม่โปรดในเรื่องกฎหมาย จึงทรงคลุกคลีอยู่กับหมู่นักหนังสือพิมพ์อังกฤษ จนล้มเหลวในเรื่องการศึกษา แต่โชคดีที่ได้รับพระราชทานทุนจากพระบาทสมเด็จพระปกเกล้าเจ้าอยู่หัว ให้ไปศึกษาวิชาการต่างประเทศ ที่เมืองจอร์จทาวน์ สหรัฐ แต่ประชวรหนักทำให้ต้องเสด็จกลับประเทศไทย
หม่อมเจ้าอากาศดำเกิงทรงเข้ารับราชการในกรมไปรษณีย์โทรเลข และกรมสาธารณสุข กระทรวงมหาดไทย ทรงสนทัยในการประพันธ์มาตั้งแต่ครั้งศึกษาอยู่ที่โรงเรียนเทพศิรินทร์ โดยทรงร่วมกับกุหลาบ สายประดิษฐ์ ทำหนังสือในห้องเรียน เมื่อมาทำงานที่กรมสาธารณสุข ได้นิพนธ์นวนิยายเรื่องแรก คือ "ละครแห่งชีวิต" โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทย ได้ประทานเงินทุนในการจัดพิมพ์ เมื่อปี พ.ศ. 2472 แม้ว่าจะมีราคาสูงถึงเล่มละ 3.50 บาท แต่ปรากฏว่าขายหมดทั้ง 2,000 เล่ม จนต้องมีการพิมพ์ครั้งที่สอง
ในปี พ.ศ. 2473 หม่อมเจ้าอากาศดำเกิงนิพนธ์เรื่อง ผิวเหลืองหรือผิวขาว (ต่อมาใช้ชื่อ “ผิวเหลืองผิวขาว”) และตามมาด้วย รวมเรื่องสั้น วิมานทลาย กับครอบจักรวาล
หม่อมเจ้าอากาศดำเกิงทรงประสบความผิดหวังในเรื่องความรักและชีวิต เนื่องจากฐานะทางเศรษฐกิจตกต่ำ จึงเสด็จหนีไปฮ่องกงในปลายเดือนมกราคม ปี พ.ศ. 2474 ดำรงชนม์ชีพด้วยการเขียนบทความลงพิมพ์ในหนังสือพิมพ์ฮ่องกง
หม่อมเจ้าอากาศดำเกิง รพีพัฒน์ สิ้นชีพิตักษัย เมื่อวันที่ 18 พฤษภาคม พ.ศ. 2475 สิริชันษา 27 ปี ตามเอกสารฮ่องกงระบุว่าด้วยไข้มาลาเรีย แต่มีผู้เห็นเหตุการณ์กล่าวว่า เป็นการเปิดแก๊สปลงชนม์
ละครแห่งชีวิต

ละครแห่งชีวิต เป็นนวนิยายที่แต่งโดย หม่อมเจ้าอากาศดำเกิง รพีพัฒน์ จัดพิมพ์ครั้งแรกเมื่อปี พ.ศ. 2472 นับเป็นนวนิยายเรื่องสำคัญเรื่องหนึ่งของไทย เป็นหนึ่งในนวนิยายยุคแรกที่แต่งโดยนักประพันธ์ไทย
มีเนื้อหาในทำนองเป็นเรื่องของคนไทยผู้หนึ่ง ซึ่งมีโชคหมุนเวียนเปลี่ยนกลับอย่างประหลาดและพิสดาร จะพาท่านไปเที่ยวในที่ต่าง ๆ ทั่วโลก สมาคมกับคนทุกชนชั้น ทุกภาษา ความโศก ความรัก ความหวานหอมและความขมขื่นแห่งชีวิตของตัวสำคัญในเรื่อง จะทำให้รู้สึกว่า ละครแห่งชีวิต เป็นเรื่องที่สนุก ดี และกินใจ
โฟร์ท็อปส์ (ซูเปอร์จูเนียร์)

โฟร์ท็อปส์  เป็นรวมจูเนี่ยร์ที่ได้รับความนิยมในตอนนั้น มาฟอร์มกลุ่มขึ้นมาเพื่อเป็นลีดเดอร์แทน Tackey & Tsubasa ที่ทำการเดบิ้วไปในปี 2002 แต่ในปี 2003 ยามาชิตะ โทโมฮิสะสมาชิกคนหนึ่งก็ได้ทำการเดบิ้วไป ทำให้สมาชิกขาดไป 1 คน Four Tops เลยเหมือนจะถูกยุบกลุ่มไป แต่สมาชิกแต่ละคนใน Four Tops ก็ยังคง Johnny's Jr. เหมือนเช่นเคย แต่เริ่มหันไปเล่นละครเวทีกับรุ่นพี่ และก็ทำงานอื่นๆ ในนามของตนเอง ซึ่งเหตุผลหนึ่งที่สมาชิกที่เหลือไม่ได้ทำหน้าที่ลีดเดอร์แล้วนั้น เพราะทั้ง 3 คนกำลังทุ่มเทให้กับการเรียนในระดับมหาลัยอย่างเต็มที่นั่นเอง
คาซาม่า ชุนสุเกะ.
ประวัติ
อิคุตะ โทมะ.
ประวัติ
ยามาชิตะ โทโมฮิสะ.
ประวัติ
ฮาเสะกาว่า จุน.
ประวัติ
สเก็ตช์อัป

สเก็ตช์อัป  ซอฟต์แวร์ในการพัฒนาวัตถุ 3 มิติ ใช้ในงานสถาปัตยกรรม วิศวกรรม ออกแบบผลิตภัณฑ์ ออกแบบเกม และงานออกแบบอื่น ทำงานผ่านระบบ 2 มิติ ออกแบบโดยบริษัท @Last Software สำนักงานใหญ่ที่ เมืองโบลเดอร์ ในรัฐโคโลราโด สหรัฐอเมริกา เป็นที่รู้จักในช่วงต้นปี พ.ศ. 2544 ถึงวันที่ 14 มีนาคม พ.ศ. 2549 บริษัทกูเกิล ได้เข้าซื้อซอฟต์แวร์นี้ และมีการเชื่อมต่อโมเดลของสเก็ตช์อัปให้ใช้งานร่วมกับซอฟต์แวร์ กูเกิลเอิร์ธ ปัจจุบัน บริษัททริมเบิล นาวิเกชั่น ได้เข้าซื้อกิจการของ สเก็ตช์อัป และได้มีการพัฒนาเป็น สเก็ตช์อัป รุ่น 2013
ข้อดีของสเก็ตช์อัปคือ การใช้งานที่ง่ายและสะดวกเปรียบเทียบกับซอฟต์แวร์ 3 มิติตัวอื่น ปัจจุบัน สเก็ตช์อัป มีอยู่ 2 รุ่น คือ "กูเกิล สเก็ตช์อัป" สามารถโหลดใช้ได้ฟรี ผ่านทางเว็บกูเกิล และรุ่นที่เสียเงินซื้อ คือ "สเก็ตช์อัป โปร" โดยรุ่นนี้จะมีคำสั่งเพิ่มเติม เช่น การเซฟแอนิเมชัน
คุณสมบัติ.
คุณสมบัติหลักของซอฟต์แวร์ได้แก่ 
นอกจากนี้โมเดลที่ผู้ใช้แต่ละคนสร้าง สามารถมาแชร์ออนไลน์และสามารถนำมาใช้งานบนกูเกิลเอิร์ธได้ผ่านทาง เว็บไซต์ของ "กูเกิล 3D แวร์เฮาส์" (Google 3D Warehouse)
อำเภอปากช่อง

ปากช่อง เป็นอำเภอหนึ่งทางตะวันตกเฉียงใต้ของจังหวัดนครราชสีมา เป็นอำเภอแรกสุดของการเดินทางจากถนนมิตรภาพเข้าสู่ภาคตะวันออกเฉียงเหนือ มีเนื้อที่ประมาณ 1,825.2 ตารางกิโลเมตร เป็นอำเภอที่มีขนาดพื้นที่ใหญ่สุดในจังหวัดนครราชสีมา และมีประชากรมากเป็นอันดับสองรองจากอำเภอเมืองนครราชสีมา อยู่ห่างจากเมืองนครราชสีมาประมาณ 85 กิโลเมตร เดิมเป็นส่วนหนึ่งของอำเภอสีคิ้ว
ที่ตั้งและอาณาเขต.
อำเภอปากช่องมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เมื่อปี พ.ศ. 2430 บ้านปากช่องขึ้นกับตำบลขนงพระ อำเภอจันทึก ต่อมาปี พ.ศ. 2434 พระบาทสมเด็จพระจุลจอมเกล้าเจ้าอยู่หัวรัชกาลที่ 5 มีพระราชประสงค์ให้ก่อสร้างทางรถไฟสายแรกกรุงเทพ-นครราชสีมา สร้างทางผ่านกลางหมู่บ้าน จำเป็นต้องระเบิดภูเขาเพื่อวางทางรถไฟ จึงทำให้หมู่บ้านถูกระเบิดหินทำทางรถไฟเป็นช่อง จึงเรียกว่า "บ้านปากช่อง"
การแบ่งเขตการปกครอง.
การปกครองท้องที่.
อำเภอปากช่องแบ่งพื้นที่การปกครองออกเป็น 12 ตำบล 219 หมู่บ้าน ได้แก่
การปกครองส่วนท้องถิ่น.
ท้องที่อำเภอปากช่องประกอบด้วยองค์กรปกครองส่วนท้องถิ่น 14 แห่ง ได้แก่
การท่องเที่ยว.
อำเภอปากช่องมีเขตติดต่อกับอุทยานแห่งชาติเขาใหญ่ ซึ่งทางขึ้นอุทยานด้านอำเภอปากช่องเป็นถนนที่สามารถขึ้นไปถึงบริเวณอุทยานได้สะดวก เนื่องจากเขตอำเภอมีอาณาเขตติดต่อกับผืนป่าดงพญาเย็นประกอบกับเป็นที่ราบสูงสลับภูเขา ทำให้สภาพภูมิอากาศโดยทั่วไปมีความเย็นเหมาะแก่การทำปศุสัตว์ขนาดใหญ่ จึงมีฟาร์มขนาดใหญ่หลายแห่ง รวมทั้งฟาร์มโคนมโชคชัยซึ่งปัจจุบันพัฒนาให้มีบริเวณที่สามารถรองรับนักท่องเที่ยวและจัดเป็นแพ็กเกจทัวร์เพื่อเที่ยวชมภายในฟาร์ม นอกจากนี้ยังมีฟาร์มอื่น ๆ รีสอร์ต และโรงแรมอีกมาก ซึ่งสามารถรองรับนักท่องเที่ยวได้มาก โดยเฉพาะช่วงวันหยุดซึ่งจะมีนักท่องเที่ยวจากกรุงเทพมหานครมาพักผ่อน 
ปากช่องมีระดับโอโซนเป็นอันดับ 7 ของโลกทำให้นักท่องเที่ยวได้รับอากาศที่บริสุทธิ์ สดชื่น ดีต่อสุขภาพ บริเวณเขตติดต่อกับอำเภอสีคิ้วเป็นที่ตั้งของเขื่อนลำตะคองซึ่งมีจุดชมวิวที่สวยงาม เหมาะแก่การพักผ่อนโดยตัวเขื่อนอยู่ห่างจากตัวอำเภอปากช่องประมาณ 15 กิโลเมตร ส่วนตำบลกลางดงเป็นแหล่งแวะพักเพื่อซื้อของฝากประเภทผลไม้ต่าง ๆ มากมายสดจากไร่และข้าวโพดหวานอันเลื่องชื่อของไร่สุวรรณ
อาชีพ.
ประชากรส่วนใหญ่มีอาชีพเกษตรกรรม โดยมีการเพาะปลูกพืชหลายชนิด โดยเฉพาะที่เป็นผลไม้ที่ขึ้นชื่อของอำเภอและมีการจัดงานประจำปีขึ้นทุกปี คือ น้อยหน่า ส่วนพืชผลอื่น ๆ คือ ข้าวโพด มันสำปะหลัง อ้อย มะม่วง องุ่น และลิ้นจี่ พืชผักอื่น ๆ ที่เพาะปลูกมาก คือ มะละกอ พริก ผักชี แตงกวา และต้นหอม นอกจากนี้ การทำปศุสัตว์ก็เป็นอีกอาชีพที่ได้รับความนิยม คือ การเลี้ยงไก่ สุกร และโคนม โดยมีโรงงานฟักไข่ขนาดใหญ่อยู่ในสำหรับด้านพาณิชยกรรมและอุตสาหกรรมหลัก โดยทั่วไปจะอยู่ในเขตตัวเมืองซึ่งเป็นเขตการค้าที่ไม่กระจุกตัว แต่จะมีที่ตั้งตามแนวถนนทั้งสองฝั่งของถนนมิตรภาพ มีตลาดในตัวเมืองเพื่อแลกเปลี่ยนสินค้าหลายแห่ง แต่มีเขตติดต่อกันจนดูเหมือนเป็นแห่งเดียวกัน
รายชื่อนายอำเภอ.
<templatestyles src="Template:Table alignment/tables.css" />
เจ.เจ.เอ็กซ์เพรส

เจ.เจ.เอ็กซ์เพรส (J.J.Express) เป็นวงบอยแบนด์ของประเทศญี่ปุ่นในสังกัด Johnny's Entertainment
ประวัติ.
J.J.Express วงเต้นแบ๊คให้กับศิลปินในค่าย ฟอร์มวงในปี 2004 ย่อมาจากคำว่า " Johnny's Jr. Express " ซึ่งหมายถึงความรวดเร็ว ความคล่องแคล่วว่องไว J.J.Express เป็นวงที่มีอายุเฉลี่ยน้อยที่สุดใน Johnny's Jr.. ขณะนั้น สมาชิกหลักของวงตอนนั้นคือ Matsumoto Kohei และ Inoo Kei ที่ถูกย้ายมาอยู่ด้วยกัน (Matsumoto Kohei ตัว "M" ใน Kis-My-Ft, Inoo Kei ที่ถูกวางตัวให้เป็นสมาชิกของ MINT) แต่สมาชิกของ J.J.Express นั้นถือว่าไม่แน่นอนซะทีเดียว เพราะมีการเพิ่มและลดอยู่หลายครั้ง
แต่หลังจากที่ Matsumoto Kohei ขอลาพักเป็นครั้งคราวเพื่อไปเตรียมสอบเข้ามัธยมปลาย และเป็นที่แน่นอนแล้วว่าลาออก ทำให้สมาชิกของวงนี้มีการเปลี่ยนแปลงบ่อยขึ้น
เพลงที่ถือว่าเป็นเพลงประจำวงของ J.J.Express คือ Back In Time ซึ่งมีการใส่ชื่อวง คำว่า " J.J.Express " เข้าไปในเนื้อเพลง
ซึ่งได้ไปร้องเปิดตัวในรายการ Music Station ด้วย
ปี 2006 (ประมาณเดือน 11) ได้มีการเปลี่ยนแปลงอีกครั้ง โดยย้าย Yuto Nakajima กับ Morimoto Ryutaro ไปอยู่ TAP Kids แทน ทำให้สมาชิกเหลือ 7 คน จากเดิม 9 คน
ปัจจุบันสมาชิกหลายคนได้เดบิวเป็นHey!Say!JUMP เป็นที่เรียบร้อยแล้ว
อาริโอกะ ไดกิ.
DAIKI
ลาสเวกัส

ลาสเวกัส (Las Vegas /lɑːs ˈveɪɡəs/, [laz ˈβeɣas]) เป็นคำที่มาจากภาษาสเปนหมายถึง ทุ่งหญ้าหรือที่ราบลุ่ม ชื่ออย่างเป็นทางการของเมืองคือ "City of Las Vegas" หรือเรียกสั้น ๆ ว่า "เวกัส" เป็นเมืองที่มีประชากรมากที่สุดในรัฐเนวาดา สหรัฐอเมริกา เป็นที่ตั้งของศาลาว่าการเทศมณฑล คลาร์ก เป็นเมืองหลักในเขตของมหานคร ลาสเวกัสวัลเลย์ และเป็นเมืองที่ใหญ่ที่สุดที่อยู่ในเขตทะเลทรายโมฮาวี ลาสเวกัสได้รับการจัดอันดับให้เป็นหนึ่งในจุดหมายปลายทางของการท่องเที่ยวที่มีจำนวนนักท่องเที่ยวมากที่สุดในโลก เป็นสถานที่ที่ชาวอเมริกันและคนทั่วโลกให้ฉายาว่า "นครบาป" (Sin City) หรือ นักเขียนบางคนให้ชื่อว่าเป็น "America's Playground" หรือสนามเด็กเล่นของสหรัฐอเมริกา
ลาสเวกัสเป็นสถานที่ที่มีลักษณะพิเศษ เพราะเมืองทั้งเมืองเจริญเติบโตขึ้นมาจากความก้าวหน้าของกิจการการพนัน เป็นแรงดึงดูดหลักให้นักท่องเที่ยวหลั่งไหลเข้ามา ต่อมาก็ได้พัฒนาไปสู่ธุรกิจบริการใกล้เคียง ได้แก่ โรงแรม ศูนย์แสดงสินค้า ศูนย์ประชุม ร้านอาหาร ห้างสรรพสินค้า ซึ่งล้วนแล้วแต่มีความโอ่อ่าอลังการ และขนาดใหญ่กว่าที่อื่นในโลก เมืองนี้เป็นหนึ่งในสามของจุดหมายปลายทาง สำหรับการจัดการประชุมทางธุรกิจในสหรัฐอเมริกา และมีโรงแรมระดับห้าดาวตามการจัดอันดับของ AAA Five Diamond มากที่สุดในโลก จะหาได้ค่อนข้างยากที่จะมีบ่อนการพนัน และโรงแรมมารวมตัวกันอย่างแน่นหนาในบริเวณใกล้เคียงกันเหมือนกับเมืองลาสเวกัส แห่งนี้ โดยที่สุดในปัจจุบันนี้ คนไปท่องเที่ยวลาสเวกัสไม่ได้เพราะต้องการที่จะไปเล่นการพนันหรือไปดื่มกินให้สนุกเป็นหลักอีกต่อไป แต่ไปเพื่อได้เห็นลักษณะอันพิเศษของเมืองนี้ เมืองนี้มีแหล่งท่องเที่ยวแห่งใหม่คือ ไฮจ์ โรลเลอร์ ซึ่งเป็นชิงช้าสวรรค์ที่สูงที่สุดในโลก เปิดดำเนินการตั้งแต่เดือนมีนาคม พ.ศ. 2557
ลาสเวกัสก่อตั้งในปี พ.ศ. 2448 และจัดตั้งขึ้นอย่างเป็นทางการในปี พ.ศ. 2453 เมื่อสิ้นสุดคริสต์ศตวรรษที่ 20 เมืองนี้เป็นเมืองอเมริกันที่มีประชากรมากที่สุดก่อตั้งขึ้นในศตวรรษนั้น (มีลักษณะโดดเด่นเช่นเดียวกับเมืองชิคาโกในคริสต์ศตวรรษที่ 19) การเติบโตของประชากรเพิ่มขึ้นอย่างรวดเร็วมาตั้งแต่คริสต์ทศวรรษที่ 1960 และระหว่างคริสต์ทศวรรษ 1990 และ 2000 ประชากรเพิ่มขึ้นเกือบสองเท่าหรือ 85.2% การเติบโตอย่างรวดเร็วยังคงดำเนินต่อไปในคริสต์ศตวรรษที่ 21 ลาสเวกัสเป็นเมืองที่ประชากรหนาแน่นอันดับ 28 ของสหรัฐอเมริกาจากการประเมินในปี พ.ศ. 2561
ในอดีตเมืองแห่งนี้เป็นเมืองที่ไม่เคยได้รับความสนใจเท่าไหร่ด้วยซ้ำ มองไปตรงไหนก็พบเจอแต่ทะเลทรายแม้แต่ถนนจะตัดผ่านยังแทบไม่มี อาชีพของประชาชนส่วนใหญ่คือการทำเหมืองหิน, ค้าขาย กระทั่งเกิดแนวความคิดต้องการพัฒนาเมืองแห่งนี้ให้มีความเจริญก้าวหน้าสูงสุด รัฐบาลสหรัฐฯ จึงได้ตัดสินใจให้ลาสเวกัสกลายเป็นสถานที่ของบ่อนคาสิโนจำนวนมาก กลายเป็นเมืองทางผ่านที่มักมีผู้คนแวะมาเยี่ยมเยียนอย่างไม่ขาดสายโดยถนนเส้นหลักจะตัดผ่านไปยังชายฝั่งด้านตะวันตกของประเทศ นับตั้งแต่ปี 1990 เป็นต้นมาลาสเวกัสกลายเป็นเมืองที่มีการพัฒนาอย่างต่อเนื่องเพราะได้กลายเป็นศูนย์กลางขนาดใหญ่แห่งวงการพนัน ทั้งบ่อนคาสิโนที่มีการเล่นพนันครบทุกประเภท, การเต้นระบำเอาใจบรรดาแขกผู้มาเสี่ยงโชค ส่งผลให้แต่ละปีมีนักท่องเที่ยวหลั่งไหลเข้ามาชนิดไม่ขาดสาย
เช่นเดียวกับพื้นที่มหานครหลักที่สำคัญส่วนใหญ่ ชื่อของเมืองหลัก (ในกรณีนี้คือ "ลาสเวกัส") มักใช้เพื่ออธิบายพื้นที่ที่เกินกว่าขอบเขตของเมือง ในกรณีของลาสเวกัส ชื่อนี้จะนำไปใช้กับพื้นที่ในและใกล้กันกับ ลาสเวกัสสตริป (Las Vegas Strip) ซึ่งตั้งอยู่ในชุมชนของ พาราไดซ์ (Paradise) และ วินเชสเตอร์ (Winchester) ด้วย
คามิโน

คามิโน  เป็นโปรแกรมค้นดูเว็บ (เว็บเบราว์เซอร์) ของระบบปฏิบัติการแมคโอเอสเท็น พัฒนาโดยมูลนิธิมอซิลลา คามิโนใช้ชุด Cocoa เป็นส่วนติดต่อผู้ใช้ แทนที่จะเป็น XUL ซึ่งใช้ในซอฟต์แวร์ตัวอื่นๆ ของมูลนิธิมอซิลล่า
ประวัติ.
คามิโนเริ่มพัฒนาเมื่อ ค.ศ. 2001 โดย Mike Pinkerton และทีมวิศวกรของบริษัทเน็ตสเคป เพื่อเป็นตัวอย่างว่าสามารถรวม Gecko เอนจินเข้ากับ Cocoa ใน Mac OS X ได้ ใน ค.ศ. 2002 เดฟ ไฮแอตต์ ได้เข้ามาร่วมทีมและสร้างเบราว์เซอร์ "Chimera" ขึ้น Chimera 0.1 ออกเมื่อวันที่ 13 กุมภาพันธ์ ค.ศ. 2002
ในปีเดียวกัน ไฮแอตต์ย้ายไปทำงานที่บริษัทแอปเปิล คอมพิวเตอร์เพื่อพัฒนาเว็บเบราว์เซอร์ซาฟารี ทีม Chimera ที่เหลืออยู่ใต้พัฒนาโปรแกรมต่อ โดยมีจุดหมายที่จะแสดงในงาน MacWorld Conference ต้นปี ค.ศ. 2003 แต่เพียงสองวันก่อนเริ่มงาน บริษัท AOL ซึ่งเป็นบริษัทแม่ของเน็ตสเคปได้ยกเลิกการสนับสนุนโครงการนี้ อย่างไรก็ตามทีมงานได้ออกเวอร์ชัน 0.7 ซึ่งเป็นผลงานที่ทำในช่วงนั้น Chimera เปลี่ยนชื่อมาเป็น Camino เนื่องด้วยเหตุผลว่าชื่อ Chimera ซ้ำซ้อนกับโปรแกรมตัวอื่นๆ การพัฒนาในช่วงต่อมาตกอยู่ในความรับผิดชอบของมูลนิธิมอซิลลา
Camino 1.0 ซึ่งเป็นรุ่นล่าสุด ออกเมื่อวันที่ 14 กุมภาพันธ์ ค.ศ. 2006
อิเล็กตรอนโวลต์

อิเล็กตรอนโวลต์ (สัญลักษณ์: eV) เป็นหน่วยการวัดพลังงาน เท่ากับปริมาณของพลังงานจลน์ ที่เกิดขึ้นจากการที่อิเล็กตรอนอิสระเดินทางผ่านความต่างศักย์จากสนามไฟฟ้าสถิตขนาด 1 โวลต์ในสุญญากาศ
พลังงานหนึ่งอิเล็กตรอนโวลต์เป็นพลังงานที่น้อยมาก คือ
 1 eV = 1.602176634×10−19 J
หน่วยอิเล็กตรอนโวลต์ได้รับการยอมรับ (แต่ไม่แนะนำ) ให้ใช้กับระบบ SI หน่วยนี้ได้ถูกใช้อย่างแพร่หลายในวงการโซลิดสเตต ปรมาณู นิวเคลียร์ และฟิสิกส์อนุภาค และมักใช้ร่วมกับตัวนำหน้าหน่วย m o M หรือ f
ความสัมพันธ์กับคุณสมบัติทางกายภาพ.
ในสาขาฟิสิกส์ที่ใช้อิเล็กตรอนโวลต์ (eV) เป็นหน่วยวัดพลังงาน หน่วยอื่น ๆ มักจะถูกวัดโดยใช้หน่วยที่ได้มาจากอิเล็กตรอนโวลต์ โดยคูณกับค่าคงที่พื้นฐานที่มีความสำคัญในทฤษฎีนั้น ๆ
เส้นโค้งเบซีเย

เส้นโค้งเบซีเย (Bézier curve) ในคณิตศาสตร์ถือว่าเป็นเส้นโค้งหนึ่งที่มีความสำคัญอย่างมากในเรื่องของ คอมพิวเตอร์กราฟิกส์ เพราะวิธีการที่เสถียรที่สุด ในการสร้างจุดต่างๆบนเส้นโค้งเบซีเยสามารถทำได้โดยใช้ ขั้นตอนวิธีของเดอคาสเซิลโจ (de Casteljau's algorithm) รูปแบบหนึ่งของเส้นโค้งเบซีเยเมื่อเพิ่มมิติให้สูงขึ้น เราเรียกว่า พื้นผิวเบซีเย โดยมี พื้นผิวสามเหลี่ยมเบซีเย เป็นรูปแบบพิเศษอีกแบบหนึ่ง
เส้นโค้งเบซีเยถูกเผยแพร่สู่สาธารณชนเป็นครั้งแรกเมื่อปี พ.ศ. 2505 โดยนักวิศวกรชาวฝรั่งเศส ที่ชื่อปีแยร์ เบซีเย ซึ่งขณะนั้นเป็นนักวิชาการอยู่ในแผนกออกแบบที่บริษัทรถยนต์ยี่ห้อเรโนลด์ แต่ในความเป็นจริงแล้ว เส้นโค้งนี้ได้ถูกคิดค้นเป็นครั้งแรก เมื่อปี พ.ศ. 2502 โดยนายปอล เดอ กัสแตลโฌ
สมการเส้นโค้งเบซีเย.
นิยาม เส้นโค้งเบซีเยที่ดีกรี <math>n</math> สามารถเขียนเป็นสมการได้จาก จุดควบคุมที่กำหนดให้ p0, p1..., pn ดังนี้
<math>\mathbf{B} (t) =\sum_{i=0}^n {n\choose i} (1-t) ^{n-i}t^i \mathbf{p}_i \mbox{ , } t \in [0,1].</math>
ตัวอย่าง.
เส้นโค้งเบซีเยเชิงเส้น.
กำหนดให้ จุดควบคุมมี 2 จุด คือ p0 และ p1 เส้นโค้งเบซีเยเชิงเส้นก็คือส่วนของเส้นตรงระหว่างจุดสองจุดนั่นเอง โดยมีสมการคือ
<math>\mathbf{B} (t) = (1-t) \mathbf{p}_0 + t\mathbf{p}_1 \mbox{ , } t \in [0,1].</math>
เส้นโค้งเบซีเยกำลังสอง.
กำหนดให้ จุดควบคุมมี 3 จุด คือ p0 p1 และ p2 เส้นโค้งเบซีเยกำลังสอง มีสมการ คือ
 <math>\mathbf{B} (t) = (1 - t) ^{2}\mathbf{p}_0 + 2t (1 - t) \mathbf{p}_1 + t^{2}\mathbf{p}_2 \mbox{ , } t \in [0,1].</math>
เส้นโค้งเบซีเยกำลังสาม.
กำหนดให้ จุดควบคุมมี 4 จุด คือ p0 p1 p2 และ p3 เส้นโค้งเบซีเยกำลังสาม มีสมการ คือ
 <math>\mathbf{B} (t) = (1 - t) ^{3}\mathbf{p}_0 + 3t (1 - t) ^2\mathbf{p}_1 + 3t^2 (1 - t) \mathbf{p}_2 + t^{3}\mathbf{p}_3 \mbox{ , } t \in [0,1].</math>
อัตราส่วนเงินสด

อัตราส่วนเงินสด (Cash ratio) คือ อัตราส่วนที่ใช้วิเคราะห์สภาพคล่องของกิจการที่ตั้งอยู่บนหลักความระมัดระวังที่สุด โดยจะนำสินทรัพย์หมุนเวียนที่เป็นเงินสดและหลักทรัพย์ในความต้องการของตลาด หารด้วยหนี้สินหมุนเวียน หากอัตราส่วนนี้สูงหมายถึงกิจการมีสภาพคล่องสูง แต่หากสูงมากอาจหมายถึงกิจการถือเงินสดไว้มากเกินไปทำให้ประสิทธิภาพในการใช้สินทรัพย์ลดลง จึงควรดูอัตราส่วนประสิทธิภาพในการใช้สินทรัพย์ควบคู่กันด้วย
สูตรการคำนวณ.
 "อัตราส่วนเงินสด = (เงินสด + หลักทรัพย์ในความต้องการของตลาด) / หนี้สินหมุนเวียน"
ปอล เดอ กัสแตลโฌ

ปอล เดอ กัสแตลโฌ (พ.ศ. 2453 —) เป็นวิศวกรชาวฝรั่งเศสที่บริษัทรถยนต์ซิตรอง เป็นบุคคลที่คิดค้นและพัฒนาขั้นตอนวิธีสำหรับวาดเส้นโค้งเบซิเยร์ โดยขั้นตอนวิธีที่เข้าคิดค้น ภายหลังได้ชื่อเพื่อเป็นเกียรติ ตามชื่อนามสกุลของเขาเอง คือ ขั้นตอนวิธีของเดอกัสแตลโฌ โดยมีความซับซ้อนของการคำนวณเป็น สมการกำลังสอง <math>O(n^2)</math>
โสม

โสม เป็นพืชในสกุล "Panax" ในวงศ์เล็บครุฑ (Araliaceae) โตได้ในซีกโลกเหนือในทวีปเอเชียและทวีปอเมริกาเหนือ
ประวัติ.
โสม เป็นพืชสมุนไพรโบราณ มีหลากหลายสายพันธุ์แตกต่างกันไปตามแต่สถานที่เพาะปลูก เช่น โสมจีน โสมเกาหลี โสมอเมริกา แรกเริ่มเดิมทีนั้นการใช้โสมถูกบันทึกไว้ในตำรับยาแพทย์แผนจีนหลายพันปีก่อน เชื่อกันว่าโสมในยุคแรกที่มีการนำมาใช้คือโสมป่า ที่ขุดได้จากทางตอนเหนือของจีน มีรูปร่างของรากคล้ายกับคน (หยิ่งเซียม) และมีการใช้โสมแพร่หลายออกไปยังเกาหลี โสมเกาหลี (โสมโครยอ) และอีกหลากสายพันธุ์จากฝั่งอเมริกา ในสมัยก่อนโสมนั้นมีราคาแพงมาก เนื่องจากโสมป่านั้นเป็นของหายาก
ต้นโสม.
โสมเป็นพืชล้มลุกที่ปลูกยาก ต้องปลูกในที่ที่มีอากาศเย็นสม่ำเสมอ ไกลจากทะเล และดินและน้ำไม่มีมลพิษ มีรากลึกประมาณ 1 ฟุต ลำต้นสูงประมาณ 1 เมตร โสมทางฝั่งเอเชียนิยมเพาะปลูกกันทางตะวันออกเฉียงเหนือของจีน และในประเทศเกาหลีเหนือและเกาหลีใต้ ส่วนโสมอเมริกาจะมาจากวิสคอนซิน หรือแคนาดา ปัจจุบันมีการเพาะปลูกโสมกันในเชิงพาณิชย์ เนื่องจากโสมป่าเป็นของที่หายากแล้ว
ชนิด.
เรานิยมนำโสมมาใช้เฉพาะส่วนของรากที่อยู่ลงไปใต้ดิน โสมที่ขุดนำมาใช้ได้นั้นจะมีอายุตั้งแต่ 3–6 ปี ซึ่งโสมอายุ 6 ปีจะเป็นโสมที่ถือว่ามีตัวยาสำคัญมากที่สุด โดยโสมแบ่งได้ 2 ชนิด คือ
ส่วนโสมในปัจจุบันที่ใช้กันโดยทั่วไปนั้น จะเป็นผลิตภัณฑ์แปรรูปที่ได้จากการนำโสมแดงและโสมขาวมาทำ เช่น โสมสกัด โสมเม็ด โสมผง หรือใช้เป็นส่วนผสมของเครื่องสำอาง
การจำแนก.
คำว่า "Panax" มีรากศัพท์มาจากภาษากรีกแปลว่า "รักษาได้สารพัดโรค"
วิศวกรรมอาหาร

วิศวกรรมอาหาร  เป็นแขนงหนึ่งของวิศวกรรมเครื่องกล ซึ่งเป็นสาขาที่เกี่ยวข้องกับการออกแบบเครื่องจักรในกระบวนการผลิตอาหาร โดยใช้หลักการทางวิศวกรรมเครื่องกลมาประยุกต์ใช้ให้เหมาะสมกับกระบวนการแปรรูปอาหาร และคุณสมบัติเฉพาะของอาหารประเภทนั้น ๆ
เนื้อหาใจความหลักของสาขาวิชานี้ได้แก่
เนื้อหาใจความเสริมของสาขาวิชานี้ได้แก่
วิศวกรรมอาหารมีความเกี่ยวข้องทั้งโดยตรงและโดยอ้อมกับสาขาวิชาที่เกี่ยวกับการผลิตอาหาร เช่น
พระยามหานุภาพ (อัน)

พระยามหานุภาพ (อัน) มีชีวิตอยู่ในสมัยสมเด็จพระเจ้าตากสินมหาราช และสมัยรัชกาลที่ 1 ประวัติของท่านไม่ปรากฏแน่ชัด ทราบแต่เพียงว่าได้ร่วมเดินทางไปกับคณะทูตเพื่อเจริญพระราชไมตรีกับจักรพรรดิเฉียนหลง ณ กรุงปักกิ่ง เมื่อ พ.ศ. 2324 แต่จะไปในตำแหน่งใดไม่ปรากฏหลักฐาน ทางด้านการกวีท่านเป็นผู้มีฝีปากทางกลอนด้วยผู้หนึ่งในสมัยนั้น
ผลงานทางด้านวรรณคดี.
พระยามหานุภาพแต่งวรรณคดีไว้ 2 เรื่อง คือ
ภาษาอาร์มีเนีย

ภาษาอาร์มีเนีย (อักขรวิธีดั้งเดิม: , อักขรวิธีปฏิรูป: ,) เป็นภาษาตระกูลอินโด-ยูโรเปียนที่พูดในเทือกเขาคอเคซัส (โดยเฉพาะในประเทศอาร์มีเนีย) และใช้โดยชุมชนชาวอาร์มีเนียในต่างประเทศ เป็นแขนงย่อยของตัวเองในภาษาตระกูลอินโด-ยูโรเปียน โดยที่ไม่มีภาษาที่ใกล้เคียงที่ยังคงใช้อยู่ในปัจจุบัน ในปัจจุบัน มีหลายคนเชื่อว่าภาษาอาร์มีเนียเป็นภาษาที่สัมพันธ์ใกล้เคียงกับภาษาฟรีเจียน (Phrygian) ที่สูญพันธุ์ 
จากภาษาที่ปรากฏอยู่ในปัจจุบัน ภาษากรีกน่าจะมีความสัมพันธ์ที่ใกล้เคียงทีสุดกับภาษาอาร์มีเนีย ภาษาอาร์มีเนียมีคำยืมจากภาษาเปอร์เซีย ซึ่งเป็นภาษากลุ่มอินโด-ยูโรเปียนด้วย จำนวนผู้พูดภาษาอาร์มีเนียทั่วโลกอาจมีจำนวนระหว่าง 5 ถึง 7 ล้านคน
ตัวหาร

ในคณิตศาสตร์ ตัวหาร  ของจำนวนเต็ม "n" หรือเรียกว่า ตัวประกอบ (factor) ของ "n" คือจำนวนเต็มที่หาร "n" ได้โดยไม่มีเศษเหลือ
คำอธิบาย.
ตัวอย่างเช่น 7 เป็นตัวหารของ 42 เพราะว่า 42 ÷ 7 = 6 เราจะเรียกว่า "42 หารด้วย 7 ลงตัว" หรือ "42 เป็นพหุคูณของ 7" หรือ "7 หาร 42 ลงตัว" และเราจะเขียนว่า 7 | 42 ตัวหารสามารถเป็นจำนวนบวกหรือจำนวนลบได้ ตัวหารที่เป็นบวกของ 42 คือ 1, 2, 3, 6, 7, 14, 21, 42
ในกรณีทั่วไป เรากล่าวว่า "m" | "n" (อ่านว่า "m" หาร "n" ลงตัว) สำหรับจำนวนเต็ม "m" และ "n" ที่ไม่เท่ากับ 0 ก็ต่อเมื่อ มีจำนวนเต็ม "k" ที่ทำให้ "n" = "km"
กรณีพิเศษ: 1 และ −1 เป็นตัวหารของจำนวนเต็มทุกจำนวน และจำนวนเต็มทุกจำนวนเป็นตัวหารของ 0 จำนวนที่หารด้วย 2 ลงตัวเรียกว่า จำนวนคู่ จำนวนที่ไม่ใช่จำนวนคู่เรียกว่าจำนวนคี่
สำหรับชื่อของการหารในเลขคณิต ถ้า "a" ÷ "b" = "c" แล้ว "a" คือตัวตั้งหาร, "b" คือตัวหาร และ "c" คือผลหาร
หลักเกณฑ์ของตัวหารที่มีค่าน้อย.
มีหลักเกณฑ์ที่ช่วยให้หาตัวหารที่มีค่าน้อย ๆ ของจำนวน โดยดูจากเลขโดดได้
หลักเกณฑ์การหารคือหลักที่ช่วยในการหาว่าจำนวนนี้หารด้วยจำนวนอื่น ๆ ลงตัวหรือไม่ ในเลขฐานสิบ มีหลักเกณฑ์การหารคือ:
ข้อเท็จจริง.
หลักพื้นฐาน:
เราเรียกจำนวนที่หาร "n" ลงตัวและมีค่าไม่เท่ากับ "n" ว่า "ตัวหารแท้" (proper divisor) ของ "n"
เราเรียกจำนวนที่มีค่ามากกว่า 1 และมี 1 เป็นตัวหารแท้เพียงตัวเดียวว่า "จำนวนเฉพาะ"
จากทฤษฎีบทมูลฐานของเลขคณิต จำนวนเต็มใด ๆ สามารถเขียนให้อยู่ในรูปผลคูณของกำลังของจำนวนเฉพาะได้
เราเรียกจำนวนใด ๆ ว่าเป็น "จำนวนสมบูรณ์" (perfect number) เมื่อจำนวนนั้นมีค่าเท่ากับผลบวกของตัวหารแท้ทั้งหมดของมัน จำนวนใด ๆ ที่ไม่สมบูรณ์มีความเป็นไปได้คือ "ขาด" (deficient) ไม่ก็ "เกิน" (abundant)
ฟังก์ชันหลายฟังก์ชันเกี่ยวกับการการหารจำนวนเต็มเป็นฟังก์ชันเชิงการคูณ (multiplicative function) ยกตัวอย่างเช่น
จำนวนประกอบ

จำนวนประกอบ  คือจำนวนเต็มบวกที่สามารถแยกตัวประกอบได้เป็นผลคูณของจำนวนเฉพาะ 2 จำนวนขึ้นไป จำนวนเต็มทุก ๆ จำนวนยกเว้น 1 กับ 0 จะเป็นจำนวนเฉพาะหรือจำนวนประกอบ อย่างใดอย่างหนึ่งเท่านั้น จำนวนเต็ม 14 เป็นจำนวนประกอบ เพราะว่ามันแยกตัวประกอบได้เป็น 2 × 7
จำนวนประกอบ 48 ตัวแรกมีดังนี้
4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, ... (ลำดับ #เปลี่ยนทาง 
จำนวนประกอบทุกจำนวนสามารถเขียนเป็นผลคูณของจำนวนเฉพาะอย่างน้อยสองจำนวน (ไม่จำเป็นต้องต่างกัน) นอกจากนี้ การเขียนแสดงจำนวนประกอบในรูปนี้ต่างกันได้เพียงลำดับการเรียงจำนวนเฉพาะ ตามทฤษฎีบทมูลฐานของเลขคณิต
กรณีเทร์รี ไชโว

กรณีเทร์รี ไชโว  เป็นกรณีทางกฎหมายว่าด้วยสิทธิในการเสียชีวิตในสหรัญอเมริกา ตั้งแต่ปี 1998 ถึง 2005 โดยเกี่ยวข้องกับ เธรีซา แมรี ไชโว (Theresa Marie Schiavo; สกุลเดิม ชไนด์เลอร์; Schindler) (3 ธันวาคม 1963 – 31 มีนาคม 2005) สตรีผู้อยู่ในภาวะสมองตายถาวร สามีและผู้พิทักษ์ทางกฎหมายของเธอระบุว่าไชโวคงไม่ต้องการจะมีชีวิตด้วยการใช้เครื่องช่วยชีวิตไปตลอดภายใต้สภาวะที่ไม่ไม่สามารถกลับคืนสู่การมีชีวิตปกติได้ และในปี 1998 ได้รวมกันยื่นเรื่องเพื่อให้แพทย์ถอดท่อให้อาหารของเธอเสีย ในขณะที่ผู้ปกครองของเธอโต้แย้งความประสงค์ของสามีเธอและให้เหตุผลจากผลวินิจฉัยทางการแพทย์ เพื่อให้ดำรงการให้อาหารและน้ำกับเธอผ่านทางท่อต่อไป ข้อโต้แย้งระหว่างทั้งสองกลุ่มคนนำไปสู่การเข้ามามีส่วนร่วมของนักการเมืองระดับรัฐและประเทศ ไปจนถึง จอร์จ ดับเบิลยู. บุช ประธานาธิบดีสหรัฐในขณะนั้น การถกเถียงดำเนินไปเป็นเวลาเจ็ดปี (1998 ถึง 2005) จนกระทั่งท้ายที่สุดถอดท่อส่งอาหารและน้ำของเธอ เป็นอันสิ้นสุดการมีชีวิตของไชโว
เมื่อวันที่ 25 กุมภาพันธ์ 1990 ไชโววัย 26 ปี เกิดอาการหัวใจหยุดเต้นที่บ้านของเธอในเซนต์ปีเตอส์เบิร์ก รัฐฟลอริดา การกู้ชีพเธอประสบความสำเร็จ แต่สมองถูกทำลายจากการขาดอากาศ และตกอยู่ในสภาวะคล้ายโคมา หลังเวลาสองเดือนครึ่งที่การรักษาไม่ช่วยให้เธอกลับเป็นปกติ ผลการวินิจฉัยของแพทย์เปลี่ยนเป็นภาวะสมองตายถาวร ตลอดระยะเวลาสองปีนับจากนั้น แพทย์พยายามใช้การรักษาต่าง ๆ รวมถึงการรักษาที่ใช้เป็นการทดลองกับเธอ แต่เธอไม่สามารถกลับสู่สภาวะรับรู้ได้ ในปี 1998 ไมเคิล สามีของไชโว ยื่นคำร้องแต่ศาลเจตรัฐฟลอริดา ให้ดำเนินการถอดสายให้อาหารของเธอภายใต้กฎหมายของรัฐ แต่เขาถูกต่อต้านโดยผู้ปกครองของไชโว ผู้ต้องการให้ยังคงชีวิตของไชโวต่อไป ในวันที่ 24 เมษายน 2001 แพทย์ได้ถอดสายให้อาหารของเธอออกเป็นครั้งแรก แต่ก็ถูกใส่กลับเข้าไปไม่กี่วันหลังจากนั้น จนกระทั่งเมื่อวันที่ 25 กุมภาพันธ์ 2005 ตุลาการศาลมณฑลพินเนลลาส (Pinellas County) ได้ออกคำสั่งอีกครั้งให้ถอดสายให้อาหารของไชโวออก ซึ่งตามมาด้วยการอุทธรณ์และการแทรกแซงของรัฐบาลสหรัฐ รวมถึงประธานาธิบดีสหรัฐ จอร์จ ดับเบิลยู. บุช ท้ายที่สุดในวันที่ 18 มีนาคม 2005 เจ้าหน้าที่การแพทย์ของพินเนลลาสพาร์คได้ถอดสายให้อาหารของไชโวออก และไชโวเสียชีวิตในวันที่ 31 มีนาคม 2005
จำนวนเฉพาะสัมพัทธ์

จำนวนเฉพาะสัมพัทธ์  ในคณิตศาสตร์ จำนวนเต็ม "a" และ "b" เป็นจำนวนเฉพาะสัมพัทธ์ก็ต่อเมื่อ มันไม่มีตัวประกอบร่วมนอกจาก 1 และ -1, หรือกล่าวได้ว่า ถ้าตัวหารร่วมมาก คือ 1
ตัวอย่างเช่น 8 และ 9 เป็นจำนวนเฉพาะสัมพัทธ์ แต่ 6 และ 9 ไม่เป็นจำนวนเฉพาะสัมพัทธ์ เพราะทั้งคู่หารด้วย 3 ลงตัว จำนวน 1 เป็นจำนวนเฉพาะสัมพัทธ์กับจำนวนเต็มทุกจำนวน จำนวน 0 เป็นจำนวนเฉพาะสัมพัทธ์กับ 1 และ -1 เท่านั้น
วิธีที่ใช้หาว่าจำนวนสองจำนวนเป็นจำนวนเฉพาะสัมพัทธ์หรือไม่อย่างรวดเร็ว คือใช้ ขั้นตอนวิธีแบบยุคลิด
คุณสมบัติ.
มีเงื่อนไขจำนวนหนึ่งซึ่งสมมูลกับการที่ "a" และ "b" เป็นจำนวนเฉพาะสัมพันธ์
การเชื่อมเชิงตรรกศาสตร์

การเชื่อมเชิงตรรกศาสตร์  หรือที่มักเรียกว่า และ (and) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการทั้งสองตัวมีค่าเป็นจริง
สัญลักษณ์.
ในคณิตศาสตร์และตรรกศาสตร์ ∧, & หรือ ×
อิเล็กทรอนิกส์ ⋅
ภาษาเขียนโปรแกรม <code>&</code>, <code>&&</code>, หรือ <code>and</code>
นิยาม.
ในตรรกศาสตร์และในสาขาทางเทคนิคที่ใช้คำนี้ การเชื่อม หรือ และ คือตัวดำเนินการทางตรรกศาสตร์ในแคลคูลัสเชิงประพจน์ และกฎการอนุมานในระบบนิรนัย ผลของการเชื่อมสองประพจน์เข้าด้วยกันถูกเรียกว่า ประพจน์เชื่อม ซึ่งจะมีค่าเป็นจริง ก็ต่อเมื่อ ประพจน์ที่ถูกนำมารวมกันนั้นมีค่าจริงทั้งคู่ ในกรณีอื่น ๆ ผลลัพธ์จะมีค่าเป็นเท็จ
ในกรณีสองตัวแปรป้อนเข้า "A" และ "B" ตารางค่าความจริงของตัวดำเนินการเป็นดังนี้
โดยสามัญสำนึกแล้ว ตัวดำเนินการดังกล่าว ทำหน้าที่เหมือนกับคำว่า "และ" ประโยคที่ว่า "ฝนตก และฉันอยู่ในบ้าน" ยืนยันว่าทั้งสองประโยคเป็นจริงทั้งคู่ นั่นคือ "ฝนตก" และ "ฉันอยู่ในบ้าน" ในทางตรรกศาสตร์ เราจะกล่าวได้ว่า ให้ "A" แทน "ฝนตก", "B" แทน "ฉันอยู่ในบ้าน" ซึ่งรวมกันแล้วจะได้ "A" และ "B"
ลูกบาศก์เมตร

ลูกบาศก์เมตร  เป็นหน่วยฐานเอสไอของปริมาตรที่มีสัญลักษณ์ระบบหน่วยวัดระหว่างประเทศเป็น m3 เทียบได้กับลูกบาศก์ที่มีความกว้าง 1 เมตร ยาว 1 เมตร สูง 1 เมตร ตัวย่อของหน่วยวัดคือ ม³ (m³) หรือ ลบ.ม.
การแปลง.
ในยูนิโคดมีสัญลักษณ์ลูกบาศก์เมตรเป็น ❰ ❱.
ปริมาตรของลูกบาศก์ที่ยาวด้านละหนึ่งเดคาเมตร (10 ม.)
เท่ากับเมกะลิตร
1 dam3 = #เปลี่ยนทาง 
พหุคูณและพหุคูณย่อย.
พหุคูณ.
 = 1 ML
ปริมาตรของลูกบาศก์ที่ยาวด้านละหนึ่งเฮกโตเมตร (100 ม.)
เท่ากับกิกะลิตร
ในวิศวกรรมโยธามักย่อเป็นล้านลูกบาศก์เมตร (MCM; million cubic metres)
1 hm3 = #เปลี่ยนทาง 
 = 1 GL
ปริมาตรของลูกบาศก์ที่ยาวด้านละหนึ่งกิโลเมตร (#เปลี่ยนทาง 
เท่ากับเทระลิตร
1 km3 = #เปลี่ยนทาง 
 = 1 TL (810713.19 เอเคอร์-ฟุต; 0.239913 ลูกบาศก์ไมล์)
ปริมาตรของลูกบาศก์ที่ยาวด้านละหนึ่งเดซิเมตร (0.1 ม.)
เท่ากับลิตร
1 dm3 = 0.001 m3 = 1 L
ปริมาตรของลูกบาศก์ที่ยาวด้านละหนึ่งเซนติเมตร (0.01 ม.)
เท่ากับมิลลิลิตร
1 cm3 = #เปลี่ยนทาง 
พหุคูณย่อย.
 = 10−6 m3 = 1 mL
ปริมาตรของลูกบาศก์ที่ยาวด้านละหนึ่งมิลลิเมตร (0.001 ม.)
เท่ากับไมโครลิตร
1 mm3 = #เปลี่ยนทาง 
 = 10−9 m3 = 1 µL
ยูรี กาการิน

นาวาอากาศเอก ยูรี อเลคเซเยวิช กาการิน (9 มีนาคม ค.ศ. 1934 – 27 มีนาคม ค.ศ. 1968) เป็นนักบินและนักบินอวกาศชาวโซเวียตที่กลายเป็นมุษย์คนแรกที่เดินทางไปยังอวกาศ เขาเดินทางในแคปซูลวอสตอค 1 โดยโคจรรอบโลกหนึ่งรอบในวันที่ 12 เมษายน ค.ศ. 1961 เนื่องด้วยการบรรลุความสำเร็จครั้งสำคัญในการแข่งขันอวกาศ ทำให้เขากลายเป็นผู้มีชื่อเสียงระดับนานาชาติ และได้รับรางวัลกับตำแหน่งหลายตำแหน่ง ซึ่งรวมถึงรางวัลสูงสุดของชาติ วีรชนแห่งสหภาพโซเวียต
กาการินเกิดที่หมู่บ้านคลูชิโน และในวัยเด็กทำงานเป็นช่างหล่อในโรงงานเหล็กที่ Lyubertsy ภายหลังจึงเข้าร่วมกองทัพอากาศโซเวียตในฐานะนักบินและประจำการที่ฐานทัพอากาศ Luostari ใกล้ชายแดนนอร์เวย์ ก่อนจะได้รับเลือกเป็นนักบินอวกาศร่วมกับคนอื่น ๆ อีก 5 คนในโครงการอวกาศโซเวียต
วอสตอก 1 เป็นการบินอวกาศเพียงครั้งเดียวของกาการิน แต่เขาทำหน้าที่เป็นลูกเรือสำรองสำหรับภารกิจโซยุซ 1 ซึ่งจบลงด้วยอุบัติเหตุร้ายแรง ทำให้วลาดีมีร์ โคมารอฟ เพื่อนและนักบินอวกาศร่วมของเขา เสียชีวิต ด้วยความกลัวว่าวีรบุรุษแห่งชาติอาจถูกฆ่า ทำให้ทางการโซเวียตห้ามไม่ให้กาการินเข้าภารกิจสำรวจอวกาศอื่น ๆ อีกต่อไป หลังฝึกบินที่สถาบันวิศวกรรมกองทัพอากาศจูคอฟสกีสำเร็จในเดือนกุมภาพันธ์ ค.ศ. 1968 เขาได้รับอนุญาตให้บินกับอากาศยานธรรมดา กาการินเสียชีวิตใน 5 สัปดาห์ต่อมาจากการฝึกบิน MiG-15 กับครูการบิน Vladimir Seryogin แล้วตกลงใกล้เมือง Kirzhach
ชีวิตช่วงต้น.
กาการินเกิดในวันที่ 9 มีนาคม ค.ศ. 1934 ที่หมู่บ้านคลูชิโน แคว้นสโมเลนสค์ สหพันธ์สาธารณรัฐสังคมนิยมโซเวียตรัสเซีย ใกล้ Gzhatsk (เปลี่ยนชื่อเป็นกาการินใน ค.ศ. 1968 หลังจากเขาเสียชีวิต) พ่อแม่ทำงานในนารวม โดย Aleksey Ivanovich Gagarin ทำงานเป็นช่างไม้ ส่วน Anna Timofeyevna Gagarina ทำงานเป็นเกษตรกรผู้เลี้ยงโคนม ยูรีเป็นลูกคนที่สามจากลูกทั้งสี่คน โดยวาเลนติน พี่ชายของเขา เกิดใน ค.ศ. 1924 โดยช่วยดูแลวัวในฟาร์มตอนที่ยูรีเกิด โซยา ผู้เป็นพี่สาว เกิดใน ค.ศ. 1927 ช่วยดูแล "ยูรา" กับลูกคนสุดท้องชื่อ บอริส ที่เกิดใน ค.ศ. 1936
การเลือกเชิงตรรกศาสตร์

การเลือกเชิงตรรกศาสตร์  หรือที่มักเรียกว่า หรือ (or) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการบางตัว (หรือทั้งสองตัว) มีค่าเป็นจริง
นิยาม.
ในตรรกศาสตร์และคณิตศาสตร์, ประพจน์เลือก คือประโยคที่เชื่อมด้วย "หรือ" ยกตัวอย่างเช่น "มานะเล่นฟุตบอล หรือ มานีทำการบ้าน" เป็นประพจน์เลือก
สังเกตว่าในชีวิตประจำวัน เมื่อเราใช้คำว่า "หรือ" เราอาจหมายความว่าอย่างใดอย่างหนึ่ง แต่ไม่ใช่ทั้งสองอย่าง (เช่น "คุณต้องการกาแฟหรือชา?") ในตรรกศาสตร์ ความหมายดังกล่าวถูกแทนด้วยการเลือกเฉพาะ หรือ "ออร์เฉพาะ" สำหรับกรณีของ "หรือ" นั้น เมื่อใช้อย่างเป็นทางการจะอนุญาตให้ทั้งสองส่วนของประโยคเป็นจริงได้ หลายครั้ง "หรือ" จึงมักถูกเรียกว่า "การเลือกรวม"
สำหรับกรณีที่มีตัวแปรป้อนเข้าสองจำนวน "A" และ "B", ตารางค่าความจริงของ "หรือ" เป็นดังนี้:
ในรูปทั่วไปแล้วประพจน์เลือกคือสูตรทางตรรกศาสตร์ที่สามารถมีสัญพจน์หนึ่งหรือหลายสัญพจน์ที่คั่นด้วย "หรือ" สัญพจน์เดี่ยวมักถือว่าเป็นประพจน์เลือกลดรูป
สัญลักษณ์.
ประพจน์ ""P" หรือ "Q"" มักจะเขียนเป็น
 "P" <math>\lor</math> "Q"
การเลือกดังกล่าวนั้นจะเป็น "เท็จ" หาก ทั้ง "P" และ "Q" เป็น "เท็จ" ส่วนกรณีอื่น ๆ ทั้งหมด ถือว่าเป็นจริง
ต่อไปนี้เป็นเงื่อนไขการเลือกทั้งหมด
"A" <math>\lor</math> "B"
¬"A" <math>\lor</math> "B"
"A" <math>\lor</math> ¬"B" <math>\lor</math> ¬"C" <math>\lor</math> "D" <math>\lor</math> ¬"E"
แนวคิดเดียวกันนี้ในทฤษฎีเซ็ต เรียกว่า "ยูเนียน" (set theoretic union)
คุณสมบัติการจัดหมู่และการสลับที่.
สำหรับอินพุทที่มากกว่าสอง อาจประยุกต์ใช้ "or" กับอินพุทสองตัวแรก และดังนั้น ผลลัพธ์จึงอาจถูกทำให้เป็น "or" ด้วยอินพุทต่อมาแต่ละตัว
 ("A" or "B" or "C" or "D") ⇔ ((("A" or "B") or "C") or "D")
เนื่องจาก "หรือ" เป็นการเปลี่ยนหมู่ ลำดับของอินพุทจึงไม่มีผล และไม่ว่าจะเปลี่ยนหมู่อย่างไร กฌ็จะได้ผลลัพธ์เหมือนกัน
ตัวดำเนินการ xor ก็เป็นการดำเนินการสลับที่ (commutative) ดังนั้น ลำดับของตัวถูกดำเนินการจึงไม่สำคัญ
 "A" or "B" ⇔ "B" or "A"
การดำเนินการเชิงบิต.
การเลือกมักถูกใช้การดำเนินการเชิงบิต เช่น
เจ้าชายแห่งเวลส์

เจ้าชายแห่งเวลส์  เป็นพระอิสริยยศขององค์รัชทายาทแห่งพระมหากษัตริย์แห่งอังกฤษหรือสหราชอาณาจักรในขณะนั้น ราชประเพณีที่มกุฏราชกุมารของราชบัลลังก์อังกฤษจะได้รับพระอิสริยยศเป็นเจ้าชายแห่งเวลส์มีมาตั้งแต่คริสต์ศตวรรษที่ 14 อย่างไรก็ดีการไม่ได้รับแต่งตั้งให้ดำรงอิสริยยศนี้ไม่มีผลใดๆต่อสิทธิของผู้ที่จะสืบทอดราชบัลลังก์ บุคคลแรกที่ดำรงพระอิสริยยศเป็นเจ้าชายแห่งเวลส์คือ เจ้าชายละเวลินผู้ยิ่งใหญ่ (Llywelyn the Great) สถาปนาโดยพระเจ้าเอ็ดเวิร์ดที่ 1 แห่งอังกฤษ
บทบาทและพระราชกิจ.
โดยแท้ที่จริงแล้วเจ้าชายแห่งเวลส์ก็เหมือนพระราชวงศ์องค์อื่น ๆ คือไม่มีพระราชอำนาจอะไร อย่างไรก็ตามครั้นที่สมเด็จพระเจ้าชาลส์ที่ 3 ดำรงพระอิสริยยศเป็นเจ้าชายแห่งเวลส์ ทรงตั้งพระราชปณิธาน 3 ข้อ:
เจ้าชายแห่งเวลส์ในฐานะรัชทายาท.
ในฐานะพระรัชทายาทโดยนิตินัยของพระราชบิดา/พระราชมารดาผู้เป็นพระมหากษัตริย์ในขณะนั้น เจ้าชายผู้นั้นดำรงยศเป็น เจ้าชายแห่งเวลส์ มีตราประจำพระองค์ที่ใช้ในเวลส์ และมีพระราชพิธีสถาปนาโดยกษัตริย์ทรงสวมมงกุฎยุพราชพระราชทานให้
นอกจากในเวลส์แล้ว ในฐานะดยุกแห่งโรธเซย์เจ้าชายแห่งเวลส์ก็ยังคงทรงมีตราประจำพระองค์เพื่อใช้ต่างหากในสก็อตแลนด์ และในอังกฤษก็มีตราประจำดยุกแห่งคอร์นวอลล์ด้วย (ไม่ได้ใช้บ่อยนัก เพราะมักได้รับพระราชทานยศเป็นเจ้าชายแห่งเวลส์แล้ว)
พระอิสริยยศ.
นอกจากตำแหน่ง เจ้าชายแห่งเวลส์ และเอิร์ลแห่งเชสเตอร์แล้ว ในฐานะพระราชโอรสพระองค์โต ยังคงทรงดำรงพระยศ ดยุกแห่งคอร์นวอลล์ ด้วย ผู้ที่ดำรงพระอิสริยยศเป็นเจ้าชายแห่งเวลส์ จะดำรงพระยศต่อไปนี้ทั้งหมด
รัชทายาทโดยนิตินัยกับโดยพฤตินัย.
ข้อควรทราบคือตำแหน่งเจ้าชายแห่งเวลส์นั้นจะพระราชทานให้กับ “รัชทายาท” เท่านั้น รัชทายาทโดยนิตินัยนั้นคือรัชทายาทผู้ที่จะไม่ถูกผู้อื่นแทรกขึ้นไปได้ในลำดับแห่งการสืบสันตติวงศ์ (คือมีพระราชสิทธิ์สูงที่สุด) ซึ่งตามปกติก็จะเป็นพระราชโอรสพระองค์โตที่สุดที่ยังมีชนมชีพอยู่ในพระมหากษัตริย์ หรือไม่เช่นนั้นก็เป็นพระราชนัดดา (หลานที่เป็นผู้ชาย) ที่เป็นพระโอรสองค์ใหญ่ในพระราชโอรสองค์ที่มีสิทธิ และพระโอรสองค์ใหญ่ของผู้มีสิทธิต่อๆ ไปตามกฎมณเทียรบาล พระราชธิดารวมทั้งบรรดาพี่น้อง (พระราชอนุชา พระเชษฐภคินีและพระกนิษฐา) ของกษัตริย์นั้นอาจจะถูกแทนที่โดยชายที่มีสิทธิ์ในราชบัลลังก์มากกว่า ดังนั้นพระองค์ท่านเหล่านั้นจึงเป็นแต่เพียง “ทายาทโดยสันนิษฐาน” (the Heir Presumptive) เท่านั้น เช่นในกรณีของสมเด็จพระราชินีนาถอลิซาเบธที่ 2 ในปัจจุบันผู้ไม่เคยได้การแต่งตั้งให้เป็นรัชทายาทโดยนิตินัย และไม่ทรงได้รับแต่งตั้งให้เป็นเจ้าหญิงแห่งเวลส์ เพราะตำแหน่งนั้นเป็นบรรดาศักดิ์สำหรับพระชายาของเจ้าชายแห่งเวลส์ และเป็นตำแหน่งสำหรับผู้เป็นเจ้าชายเท่านั้น
ปรัมปราวิทยา

ประมวลเรื่องปรัมปรา  หมายถึง การรวบรวมเรื่องปรัมปรา (myth) เกี่ยวกับธรรมชาติ ประวัติศาสตร์ และจารีตประเพณี ของกลุ่มชนหนึ่ง และเรียกวิชาที่ศึกษาเกี่ยวกับเรื่องปรัมปราเหล่านี้ว่า ปรัมปราวิทยา หรือ ปุราณวิทยา (mythology)
สมเด็จพระราชินีคามิลลาแห่งสหราชอาณาจักร

สมเด็จพระราชินีคามิลลาแห่งสหราชอาณาจักร หรือ พระนามเดิม คามิลลา โรสแมรี แชนด์  หรือเป็นที่รู้จักในพระนาม คามิลลา พาร์กเกอร์ โบลส์  เป็นพระอัครมเหสีพระองค์ที่ 2 ในสมเด็จพระเจ้าชาลส์ที่ 3 แห่งสหราชอาณาจักร พระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 แห่งสหราชอาณาจักร 
สมเด็จพระราชินีเสด็จพระราชสมภพที่อีสต์ซัสเซ็กซ์เมื่อวันที่ 17 กรกฎาคม พ.ศ. 2490 ทรงเป็นธิดาของนายบรูซ แชนด์และนางโรซาลินด์ แชนด์ (สกุลเดิม คิวบิต) พระราชมารดาของพระองค์เป็นธิดาของโรแลนด์ คิวบิตที่ 3 บารอนแห่งอาซท์คอมบี้ และเติบโตขึ้นมาในชนชั้นสูงของอังกฤษ ใน พ.ศ. 2516 พระองค์ทรงสมรสกับทหารในกองทัพอังกฤษชื่อแอนดรูว์ พาร์กเกอร์-โบลส์ ทั้งคู่มีบุตรสองคน ก่อนหย่าร้างใน พ.ศ. 2538
ดัชเชสแห่งคอร์นวอลล์.
ความสัมพันธ์ของคามิลลาและเจ้าชายชาลส์ (พระอิสริยยศขณะนั้น) ตกเป็นข่าวดังขึ้น ในที่สุดสำนักงานพระตำหนักแคลเรนซ์ประกาศเมื่อวันที่ 10 กุมภาพันธ์ พ.ศ. 2548 ว่าเจ้าชายชาลส์และคามิลลา พาร์กเกอร์ โบลส์ จะอภิเษกสมรสในวันที่ 8 เมษายน ปีเดียวกันนั้น อย่างไรก็ตามเนื่องจากการสิ้นพระชนม์ของสมเด็จพระสันตะปาปาจอห์น ปอลที่ 2 การอภิเษกสมรสต้องเลื่อนไปเป็นวันที่ 9 เมษายน แทนเพราะเจ้าชายชาลส์ต้องเสด็จแทนพระองค์ไปในการพระราชพิธีพระศพ
หลังจากอภิเษกสมรสคามิลลาดำรงพระอิสริยยศเป็น ดัชเชสแห่งคอร์นวอลล์ (Her Royal Highness the Duchess of Cornwall) และเป็นพระวิมาดาของเจ้าชายวิลเลียม เจ้าชายแห่งเวลส์ และเจ้าชายแฮร์รี ดยุกแห่งซัสเซกซ์ พระโอรสทั้ง 2 พระองค์ของพระสวามีกับไดอานา เจ้าหญิงแห่งเวลส์ อดีตพระชายา
สมเด็จพระราชินี.
วันที่ 8 กันยายน พ.ศ. 2565 สมเด็จพระราชินีนาถเอลิซาเบธที่ 2 เสด็จสวรรคต ทำให้เจ้าชายชาลส์ เจ้าชายแห่งเวลส์ พระสวามี ทรงสืบราชสมบัติเป็นสมเด็จพระเจ้าชาลส์ที่ 3 และคามิลลาทรงกลายเป็นสมเด็จพระราชินี (Queen Consort) วันที่ 10 กันยายน พ.ศ. 2565 ทรงเข้าร่วมพิธีการประกาศสืบราชสมบัติของสมเด็จพระเจ้าชาลส์ที่ 3 โดยทรงเป็นสักขีพยานในพิธีร่วมกับ เจ้าชายวิลเลียม
หลังทรงดำรงพระอิสริยยศแล้ว สมเด็จพระราชินีมีพระราชเสาวนีย์ ทรงแทนที่ตำแหน่งนางสนองพระโอษฐ์ ด้วยตำแหน่งที่ทันสมัยและเป็นทางการน้อยกว่า คือ สหายราชินี
วันที่ 29 มีนาคม พ.ศ. 2566 สมเด็จพระราชินีคามิลลา โดยเสด็จสมเด็จพระเจ้าชาลส์ที่ 3 ในการเสด็จเยือนสหพันธ์สาธารณรัฐเยอรมนีอย่างเป็นทางการ ซึ่งเป็นการเสด็จเยือนครั้บแรกในฐานะพระมหากษัตริย์และสมเด็จพระราชินีของทั้งสองพระองค์ ในตอนต้นนั้น จะเสด็จเยือนสาธารณรัฐฝรั่งเศสก่อนจะเสด็จไปเยอรมนี แต่ได้ถูกเลื่อนออกไปเป็นเดือนกันยายนปีเดียวกัน เนื่องจากเหตุการณ์ความไม่สงบกรณีการปฏิรูประบบบำนาญในฝรั่งเศส
พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลา จัดขึ้นในวันที่ 6 พฤษภาคม พ.ศ. 2566 ซึ่งทั้งสองพระองค์ได้รับการสวมพระมหามงกุฎเป็นพระมหากษัตริย์และสมเด็จพระราชินีแห่งสหราชอาณาจักรบริเตนใหญ่และไอร์แลนด์เหนือโดยสมบูรณ์ตามโบราณราชประเพณี
ฐานันดรและพระอิสริยยศ.
เครื่องราชอิสริยาภรณ์และเครื่องอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
หมายเหตุ.
<templatestyles src="Reflist/styles.css" />